সে এখন রাজনীতির কথা। বলছিলাম আমাদের বিজয় অর্জনের কথা। স্বাধীন সার্বভৌম রাষ্ট্র বাংলাদেশ। বিশ্বের দরবারে মাথা উঁচু হয়ে থাকতে আমরা যারপরনাই চেষ্টা করছি। যদিও এখন দেশে গণতন্ত্র নেই। আছে রাজতন্ত্রের চেতনায় পরিবারতন্ত্র, শুধু তাই নয়, একক তন্ত্র। বিশ্বের গণতান্ত্রিক দেশগুলো এগিয়ে যাচ্ছে দেশের জনগণকে নিয়ে। আর আমাদের দেশের জনগণকে বাদ দিয়ে স্ট্যালিনীয় কায়দায় দেশকে নিয়ে যাওয়া হচ্ছে সমাজতান্ত্রিক শোষণ প্রক্রিয়ার রাষ্ট্রে। অর্থনীতির বারোটা বাজিয়ে দেশের অর্থনীতিকে ঝুলন্ত সেতুতে নিয়ে আটকিয়ে দেয়া হয়েছে। নিজেদের বিলাসবহুল প্রাসাদোপম অট্টালিকা তৈরিসহ একচেটিয়া অর্থনীতির বাজার নিজের দখলে নিয়ে আসার রাজনীতি এখন বাংলাদেশে মুখ্য ভূমিকা পালন করছে। জনগণের হাড়ভাঙা পরিশ্রমে উৎপাদিত সমস্ত সম্পদ এবং অর্থকে জনগণের সেবায় না লাগিয়ে মন্ত্রী-মিনিস্টারসহ সরকারি মহলের ঊর্ধ্বতন কর্মকর্তাদের টাকার কুমির বানানোর প্রতিযোগিতায় লিপ্ত। অথচ জনগণের প্রতিটি দিনযাপন এখন পীড়ন যন্ত্রণায় অতিবাহিত হচ্ছে। দ্রব্যমূল্যের ঊর্ধ্বগতি। ব্যবসা বাণিজ্যের প্রতিনিয়ত ধস। অর্থলগ্নিকারীদের নিরুৎসাহিত হওয়া, বিদেশী বিনিয়োগ না আসা, বিশ্বব্যাংকের অর্থ ফেরত যাওয়া ইত্যাদিসহ নানা প্রকার দুর্নীতির সয়লাবে দেশের এখন কোণঠাসা অবস্থা। অথচ দেশের উন্নয়ন হচ্ছে এ ধরনের সস্তা এবং মুখরোচক প্রশস্তি আর টাকার বিনিময়ে বিদেশ থেকে কত প্রকার পুরস্কার পাওয়ার গুণগানে ব্যস্ত থেকেছে চাটুকার মহল এক নেত্রীর পেছনে। আসমানি বালামুসিবতের চেয়ে এ ধরনের বালা মুসিবত জনগণের জন্য আরো বেশি কষ্টকর। দেশের বিপদ আরো বেশি ঘনীভূত হচ্ছে। বর্তমান সময়কালে আইএস, আনসারুল্লাহ বাংলা টিম এবং বিভিন্ন জঙ্গিগোষ্ঠীর ধুয়া তুলে এ দেশের অবস্থা আরো জটিল করে তুলছে বর্তমান সরকার। এমনকি সরকারি দলের বিভিন্œ দল এবং উপদলের সংঘাত-সংঘর্ষের জেরও তুলে দেয়া হয় বিরোধী দলের ওপর ঢালাও ভাবে। এখন একটাই নীতি ‘ক্ষমতা যার, আইন তার’। মুখে যা আসে তাই আইনে পরিণত করতে হবে। এর অন্যথা হলে নানান ধরনের জঙ্গির তকমা লাগিয়ে দিয়ে জেলে পুরে দিতে হবে নতুবা ক্রসফায়ারে তার বিনাশ সাধন করতে হবে। গুরুতর অজানা আশঙ্কার দেশে পরিণত হয়েছে আমার সোনার বাংলাদেশ। এ ক্ষেত্রে বিজয়ের গৌরব ধুলায় লুন্ঠিত হওয়ার আশঙ্কা দিন দিন বেড়েই চলছে।